CELEX: 22017D0035
Language: sk
Date: 2015-07-10 00:00:00
Title: Rozhodnutie Spoločného výboru EHP č. 195/2015 z 10. júla 2015, ktorým sa mení príloha XX (Životné prostredie) k Dohode o EHP [2017/35]

12.1.2017   
               
               
                  SK
               
               
                  Úradný vestník Európskej únie
               
               
                  L 8/32
               
            ROZHODNUTIE SPOLOČNÉHO VÝBORU EHP
      č. 195/2015
      z 10. júla 2015,
      ktorým sa mení príloha XX (Životné prostredie) k Dohode o EHP [2017/35]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (prepracované znenie) (1) sa má začleniť do Dohody o EHP.
               
            
                  (2)
               
               
                  Smernicou 2012/19/EÚ sa zrušuje smernica Európskeho parlamentu a Rady 2002/96/ES (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
               
            
                  (3)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 32fa (smernica Európskeho parlamentu a Rady 2002/96/ES) prílohy XX k Dohode o EHP sa nahrádza takto:
      
         „32012 L 0019: Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (prepracované znenie) (Ú. v. EÚ L 197, 24.7.2012, s. 38).“
      
      Článok 2
      Znenie smernice 2012/19/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 11. júla 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 10. júla 2015
         
            
               Za Spoločný výbor EHP
            
            
               predseda
            
            Atle LEIKVOLL
         
      
      
         (1)  Ú. v. EÚ L 197, 24.7.2012, s. 38.
      
         (2)  Ú. v. EÚ L 37, 13.2.2003, s. 24.
      
         (*1)  Ústavné požiadavky boli oznámené.